Ciclistul olandez Mathieu van der Poel (Alpecin-Deceunick) şi-a anunţat miercuri participarea la Turul Franţei înainte de Jocurile Olimpice de la Paris, unde va concura însă doar în probele de şosea, renunţând la cele de mountain bike, scrie AFP, potrivit Agerpres.
"Este cea mai logică alegere", a spus campionul mondial en titre. El a ezitat până acum să anunţe dacă va fi prezent la Marea Buclă sau la JO 2024.
Luna trecută, Van der Poel a câştigat pentru a doua oară consecutiv cursa clasică Paris-Roubaix, supranumită şi "Infernul Nordului", ajunsă la ediţia cu numărul 121, impunându-se en solitaire după un sprint de 60 km, după ce câştigase, la final de martie, Turul Flandrei.
Van der Poel, campion mondial de şosea şi sextuplu campion mondial la ciclocros, a fost al 11-lea ciclist din istorie, primul după elveţianul Fabian Cancellara în 2013, care reuşeşte această performanţă.
El este, totodată, singurul ciclist în activitate care are şase "Monumente" în palmares, cu unul mai mult decât slovenul Tadej Pogacar cu care se afla la egalitate până acum.